經數: 二七三三

經名: 御注金剛般若波羅密經宣演卷下

頁數: 四一

上	欄

有二種因緣. 謂阿□多羅語故. 三□三佛陀

語故. 於中經言微塵許法不可得不可有者.

此爲阿□多羅語故. 此顯示菩提自相故. 菩

提解脫相故. 演曰. 二種因緣如次法報二菩

提也. 所言語者明法離言非上無上. 約於別

義言假安立故名爲語. 如言增語. 此中二佛

俱名菩提. 菩提斷俱名菩提. 說智及智處. 皆

名爲般若. 雖此二語通法報身. 然隨相增各

配其此文卽是阿□多羅語法身菩提. 於中

復三. 初印次釋無得後結名. 此初二也. 乘前

問詞無所得耶. 故今印言如是如是. 實無所

得. 釋文可知. 此論云. 彼中無微塵許法有體.

是故亦無可得亦無所有

經. 是名阿□至菩提  演曰. 後結也. 由證眞

理無所得法障盡理圓名得菩提. 若有所得

不名證得. 若依彼論如來答中大分有二. 初

標法身無得無證. 後一切善法下明報身方

便修生. 初中復二. 初明法身無得以釋前疑.

後釋成前無上之義. 此等初也

經. 復次須菩提至三菩提  演曰. 下報身果.

論云爲三□三佛陀語故顯示菩提者人平等

相者. 謂假者卽報他也. 於中有二. 初明菩提

平等. 後釋平等所由. 此初也. 論云. 於中平等

者. 以菩提法故得知是佛. 此中經言無有高

下者. 顯示一切諸佛第一義中. 壽命等無高

下故. 演曰. 若凡若聖. 無我眞如平等之理

雖皆齊有. 由佛能證此平等理故名爲佛故

名以菩提法故得知是佛. 又由同證平等理

故諸佛平等. 是故說爲人平等相. 又由諸佛

中	欄

證此平等無高下理第一義故. 得壽命等亦

無高下. 雖他受化身壽等不齊. 據自受用眞

佛而說故無高下. 或攝化歸眞他受變化亦

無高下. 彼論頌云

彼處無少法	知菩提無上

法界不增減	淨平等自相

有無上方便	及離於漏法

是故非淨法	卽是淸淨法

演曰. 初頌法身非證而證. 後頌報身修生. 初

中上之二句. 解前經標無所得文. 下二句釋

成前無上之義. 於中法界不增減句正釋此

文. 彼長行云. 不增減者. 是法平等. 是故名

無上. 以更無上上故. 此以法界中功德起非

增煩惱減非減. 更無有法能過此故名爲無

上. 若有增減卽非無上. 彼論攝相歸性故屬

法身. 此論性相別論故屬報身. 亦不相違

經. 以無我無人無衆生壽者  演曰. 此釋平

等所由. 准餘經本及論. 應言以無我人衆生

壽者得平等阿□多羅三□三菩提. 此文中

略此. 論云顯示菩提於生死法中平等相故.

演曰. 所證眞如具□沙德. 在纏名如來藏. 出

纏名法身. 位別名殊. 體無差異. 我人衆生

是生死法無彼我等. 是名法身. 故云於生死

法中平等相也. 彼頌淨平等自相. 釋意由法

無我淸淨平等眞實自體無有勝者. 故名無

上

經. 修一切善法至三菩提  演曰. 下第二明

菩提道. 卽因無所得. 若依彼論下明報身方

便修生. 釋曰有二. 初直明後料簡. 此初也. 一

下	欄

切善法六度萬行. 若望法身能爲了因. 若望

報身卽爲生因故. 此論云顯示菩提道也. 此

明具修一切善法方證菩提. 非如二乘少修

善法故. 貞觀能斷云一切善法無不現證一

切善法無不妙覺. 彼論唯約報身明方便修

生. 彼云又彼法有無上方便以一切善根滿.

是故說阿□菩提者. 餘菩提善法不滿足. 更

有上方便. 演曰. 明佛報身. 因無上故果成無

上. 又釋彼論唯明法身. 頌初二句總標無上.

下釋無上別有之義. 一不增減. 二淨平等. 三

無上因. 由此六句三種義故得成無上. 此釋

爲優. 以彼長行初總釋云. 示現非證法名爲

得阿□菩提. 後釋因中猶解無上. 亦無分明.

釋報身文故. 唯法身於理爲勝. 若依此判如

來答中大分有二. 初總標無上. 卽當此論法

身菩提三段文是. 二別釋無上. 後諸文是. 於

中有三. 一不增減. 二淨自相. 三無上因. 前二

當體無上. 後一由因無上果亦無上. 隨應配

頌文易可知

經. 須菩提所言善法至是名善法  演曰. 下

料簡. 貞觀雙牒單非雙結. 魏本雙牒單非單

結. 此三俱單. 其雙牒者. 福智二因事理二智.

隨應爲二. 言非善法者. 眞勝義中無實法故.

是名善法者. 於方便道寄言安立令證得故.

故論云安立第一義故. 彼論下三句釋此經

文. 長行云. 偈言及離於漏法. 是故彼漏非是

淨法故. 此卽是淸淨法故. 依彼釋經善法. 善

法者雙牒有漏無漏善法. 卽非善法者非有

漏善. 彼有漏法望無上果不能爲因故此不

經數: 二七三三

經名: 御注金剛般若波羅蜜經宣演卷下

頁數: 四二

上	欄

取. 雖爲遠緣非親證故. 是名善法者結無結

善故. 論云以決定無漏善法故. 貞觀雙結者.

以福智理事二門別故. 此約同善故合爲一

經. 須菩提若三千至持用布施  演曰. 下第

三施設大利法. 前已學佛證得正覺法報二

身. 次當學佛以所得法施與群生設大福利.

前語具足. 但令於語不執定能詮著於法未

敎被生. 令此令自得勝覺. 已廣爲餘生施大

法利故有此文. 彼論爲斷第二十無記非因

疑. 疑云. 若一切善法滿足得阿□菩提者. 則

所說法不能得大菩提. 何以故. 以所說法無

記法故. 演曰. 小乘師等執名句等性無記故.

故有此疑. 云何修學無記敎法得大菩提頌

曰

雖言無記法	而說是彼因

是故一法寶	勝無量珍寶

准釋上二句隨他義答. 雖是無記而能爲彼

大菩提因. 以遠離所說法不能得大菩提故.

下二句據自我答. 汝小乘等敎法無而記我

大乘性是其善故. 一法寶勝無量寶. 令知敎

善爲菩提因成大勝利. 亦與此同. 此文分二.

初施設法利. 後安立第一義敎授. 初中分三.

初擧劣次明勝後校量意明持經旣有勝福應

將此法. 以利群生. 此初也. 問. 何故地前四

重校量捨身命等所肉極多. 此中唯說三千

須彌所校□劣有何所以. 答. 有三釋. 一云. 對

所化生隨擧爾所. 地前難化不擧勝福. 而作

校量難以發心希心持學. 地上根勝少聞卽

悟知經福勝而行法施. 是故不同. 二云. 前後

中	欄

文中隨擧勝劣爲顯經福非彼世福. 所能校

量故. 彼偈言. 一切世間法不可得爲喩. 下更

校量. 皆應准知. 三云. 承前校量不分. 經福以

爲多分. 此分經福故. 與前文亦無勝劣

經. 若人以此至爲他人說  演曰. 次明勝文

准前釋

經. 於前福德百分至所不能及  演曰. 此正

校量分持經福以爲百分全擧施福不及其

一. 千等亦爾. 此中文略. 魏本云. 百分千分百

千萬分. 歌羅分數分憂泥尼沙陀分. 乃至算

數譬喩所不能及. 貞觀等本廣略有異. 敎法

不同不可一准. 彼論偈云

數力無似勝	無似因亦然

一切世間法	不可得爲喩

准彼釋意上之二句明四種勝. 下之兩句由

四勝故非喩所喩. 一者數勝. 如經百分不及

一. 乃至算數譬喩所不能及. 故以數無限齊

故攝得餘數. 應知. 演曰. 由無漏福無盡法故

數亦無限. 論以譬喩等數文同. 所以合擧理

實譬喩非數勝攝. 此乃百千萬億等數不及.

是爲數勝也. 二者力勝. 如經不及一歌羅分

故. 流支釋云. 梵音歌羅. 如折一手以爲百分.

一分分一歌羅. 此我□爲力勝. 新論名勢勝.

勢卽力義. 以無漏善斷. 或證理非有漏善力

所比□故云力勝. 三者無似勝. 論指如經數

不能及. 以此福德不可數故演曰. 准此數字

應上聲呼. 故新論云. 由品類別言此福類元

不比數. 前之福類如貴賤人不相比數故. 梁

本經說爲品類. 此言無似卽品類勝. 四者因

下	欄

勝. 論云. 因果不相似. 以此因果勝彼因果

故. 如經乃至憂波尼沙陀分不及一故. 梵云

○波尼殺曇. 義譯爲因. 擧因攝果. 施因能招

三果果報. 因果俱劣. 經福出世因果俱勝故

言因勝. 論云因果不相似. 此因果勝彼因果

故. 因. 力類及因此三種勝. 何故經中皆言不

及一耶. 答. 謂以初百千等數數彼勢力品類

及因以爲多分施福勢等. 不如持經一分勢

等也. 論釋譬喩文易可知. 梁本經云. 窮於算

數乃至威力品類相應譬喩所不能及言. 相

應者謂因果也

經云. 須菩提至我當度衆生  演曰. 下安立

第一義敎授. 謂設法利度衆生時勿起生見.

依第一義敎授. 地上諸菩薩類. 應如如來度

諸衆生無實生想故有此文. 彼論爲斷第二

十一佛能度生疑. 疑云. 若是法平等相無有

高下者. 云何如來名爲度衆生. 疑意佛及衆

生不離眞如. 眞如平等說無高下. 如何說佛

度彼下類諸衆生耶. 頌云

平等眞法界	佛不度衆生

以名共彼陰	不離於法界

釋意衆生假名與五陰共. 謂於五陰共立假

名. 一名爲衆生名及五陰不離法界故. 法界

中無生可度. 此依久機以敎授. 彼約初根以

斷疑. 此論二諦彼唯眞諦. 皆不相違. 文分爲

四問遮徵釋此問也

經. 須菩提莫作是念  演曰. 遮止

經. 何以故至如來度者  演曰. 三徵四釋. 釋

中有三. 初順成次返顯後簡異. 此初也. 眞如

經數: 二七三三

經名: 御注金剛般若波羅蜜經宣演卷下

頁數: 四三

上	欄

理中一相不存. 若依俗諦但有五[&FFFF]#無實衆

生. 以天我故無實可度. 依彼論解如次前引

問. 設謂實有而生度想有何過失而遮止耶

經. 若有衆生至我人衆生壽者  演曰. 返顯

也. 此中雖無執字意顯則有我人等執故. 論

云如來如爾二而知. 是故若有衆生如來則

爲有我耶. 此意佛一切智稱理而知無中. 謂

有卽爲妄執違爾二境. 旣無妄執. 是故不見

有少衆生如來度者. 彼偈云

取我度爲過	以取彼法是

取度衆生故	不取取應知

演曰. 上之三句正釋此文初句. 五陰中有衆

生可度者. 此是取相過. 次句以取五陰是衆

生故. 次句欲令衆生得解脫有如是相. 卽初

句標餘二句釋. 故爲過也

經. 須菩提至爲有我  演曰. 第三簡異有三.

初佛知無次凡執有後破凡愚. 此初二也. 言

有我者. 卽是有我執. 如來說爲非執者. 若實

有我可有執取. 我體旣無故非實執. 卽是我

無之執名爲非執. 而諸凡愚見道以前起分

別見妄. 謂爲有橫生實執故. 貞觀云善現我

等執者. 如來說爲非執故名我等執. 而諸愚

夫强有此執. 此論云. 若實無我而言有我取

爲離此著故. 經言須菩提我取者卽爲非取.

如是等彼論偈言不取取應知故. 此以何義.

以彼不實義. 是故彼不取. 以不取者. 卽是毛

道凡夫取而卽是不取故言不取取故. 演曰.

無實可取名爲不取. 卽當非執. 又言取者凡

愚取故二論意同

中	欄

經. 須菩提凡夫者如來說卽非凡夫  演曰.

此破凡愚. 因辨妄執勿謂實有起執之人故

便破之. 眞諦無生何凡之有. 俗諦幻有亦非

實故名非凡夫. 此略無結. 餘本結云. 是名凡

夫. 魏唐本云. 如來說爲非生彼論釋云. 不生

聖人法故言非生. 若依彼釋. 卽非凡夫者卽

是非生聖法之凡夫也. 梁經此論俱云小兒

凡夫. 魏本云毛道凡夫生. 流支釋云. 毛道

領法心小如毛孔道卽愚小義. 此譯者謬. 梵

云縛(去聲)羅. 此云愚. 以二聲相近遂錯云毛.

正應云婆羅畢栗託(魚訖反)那. 婆羅云愚. 畢栗

託云異. □那云生. 總云愚夫異生. 此言凡夫

順方俗耳. 問. 此非凡夫. 與前衆生卽非衆生

何別. 答. 前是能信經人. 此是法利所化. 破執

義同

經. 須菩提至觀如來不  演曰. 第四攝取法

身. 前正覺處雖相法身而非正明具顯報佛.

是無上覺因顯無上故明法身. 又前雙明法

報二身. 以法身是本. 今令攝取正觀正證故

此明之. 其欲得色身. 住中雖明法身. 因心色

身令欣眞理而不取相說. 是欲得色身住處

非欲法身. 其欲得法身中所明三種言說及

福. 與此懸殊. 智相法身爲明智相. 兼辨無爲

非正明理. 其供養給待如來住處. 雖明無相.

彼約所供佛身而說非明自得. 今明自得亦

明上心佛地法身令自攝取. 及明法身非以

相比知非相福因得故有此文. 彼論意同爲

斷第二十二比知法體疑. 及斷第二十三相

福成因疑. 論云. 復有疑. 雖相成就不可得見

下	欄

如來. 以非彼體. 以如來法身爲體. 而如來

法身以見相成就. 比知則知如來法身爲福

相成就. 自下經文爲斷此疑. 演曰. 此□二

疑. 一者如來法身雖不可以相成就. 現證應

言可以相成就比知. 二者如來法身應由福

相成就所得. 此下論文有三行偈. 初後兩偈

答第一疑. 中間一偈答第二疑. 然中一偈及

諸長行. 應在後明以此偈文釋經頌. 後可以

相成就得阿□菩提文故. 而作論者以此二

疑義相連帶故. 前□疑合一處問. 逐便釋之

後引經文遂更不釋前已釋故. 又轉輪王爲

例相似故一處明古今諸德謂□譯錯. 理未

必然. 以前後譯次第皆示菩提流支譯文. 依

論論主意然. 何謂□譯錯. 如下文中眞化一

異疑. 長行及頌隔越而解. 至下當知. 此亦如

是. 文中有二. 初明觀相不可識眞後明相因

非得眞體. 卽是如次答前二疑. 初文又二. 長

行及頌. 故長行文四問答質領. 此卽佛問. 可

以三十二相比知如來法性身不

經. 須菩提至觀如來  演曰. 第二答. 然准供

侍如來住中善現答言不應相見. 何故此答

與前不同. 又餘五本經皆言不應以諸相觀

如來. 何故此文獨異餘本. 答. 梵本有別義則

無違. 何者前實理答. 今假設答. 顯發如來

眞妙義故. 又理有二. 一俗二眞. 眞雖無相. 於

俗諦中可以分明三十二相觀如來故. 佛依

眞問. 此據俗答

經. 佛言須菩提至則是如來  演曰. 第三質

由轉輪王亦具相故. 彼論頌云

經數: 二七三三

經名: 御注金剛般若波羅蜜經宣演卷下

頁數: 四四

上	欄

非是色身相	可比知如來

諸佛唯法身	轉輪王非佛

彼論長行但釋頌意不釋其文相易故. 意謂

約果而說. 旣不可以色相比知如來. 約因而

談. 亦不可以福相因得菩提果. 若以感相福

因得菩提者. 轉輪聖王亦有相福能感相好.

卽彼輪王應是如來因果雖殊. 爲難相似細

尋論文其意彌遠

經. 須菩提白佛至觀如來  演曰. 第四領悟

經. 爾時世尊至不能見如來   演曰. 偈頌重

成. 此中文略. 貞觀云

諸以色觀我	以音聲心我

彼生履邪斷	不能當見我

應觀佛法性	卽導師法身

法性非所識	故彼不能了

魏經初頌卽此經文. 後頌云

彼如來妙體	卽法身諸佛

法體不可見	彼識不能知

論云. 初偈顯示如所不應見不可見. 演曰. 謂

若心見法身而尋色聲. 乃是所不應見. 依彼

色聲心見法身不可得. 故論云. 第二偈顯示

如彼不應見及不見因緣. 謂初分次分. 演曰.

後偈之中上二句爲初分. 如彼不應見. 謂是

彼前行偈之所不應見. 法卽法身是也. 下二

句爲次分. 卽不見因緣. 由以粗識不見細境.

是爲因緣. 因緣者所以也. 由此依論分之爲

三. 一如所不應見不可見. 二如彼不應見. 三

不見因緣. 初中論云. 云何不可見諸見世諦

故. 謂見色力聞說法聲. 是見俗諦法身眞諦

中	欄

故不得見. 履謂遊履. 卽此行義. 斷謂禪定. 卽

此道義. 依其事定見色聞聲之時. 非緣於理

故不見我眞實法身. 名之爲邪. 非同外道所

有邪定. 論云是人行邪靜者. 定名爲靜. 以得

禪者. 說名寂靜者故. 又復禪力思惟修故. 於

中思者意所攝. 修者識所攝. 言寂靜者. 卽說

意及識. 此意明依世間禪定以思量分別故.

名之爲意. 了別粗境故. 名之爲識但依世俗

見色聞聲不能見眞. 或可斷者卽有漏觀. 以

有漏中定彊慧劣. 此論云定理實有智故. 秦

魏梁本總名爲道. 周本名勤. 隋名邪解脫. 名

別義同. 彼論云不能見者. 謂凡夫人卽地前

菩薩. 小乘異生皆此所攝. 言應觀佛法性. 卽

導師法身者. 此如彼不應見也. 觀色聲心所

不得見者卽法身. 是謂有問言. 旣色聲心不

能見. 我如何可見. 是故此中令起眞觀應觀

法性. 法性卽眞如. 眞如卽是導師法身. 何以

故. 以眞如體衆德所依. 卽是出纏淸淨法身

故. 佛眞身不可相見故. 論云以如爲緣故出

生諸佛淨身. 此不可見. 但應見法故. 言法性

非所識故. 彼不能了者. 此第三不見因緣也.

論云. 彼不應見. 復何因緣故不可見. 以彼法

眞如相故. 非如言說而知. 唯自證知故. 不如

言說者. 非見實不能知故. 演曰以彼眞如非

是分別思量識之所了非言說. 說唯內證知

故. 彼緣色等識不能解了. 彼偈云

唯見色聞聲	是人不知佛

以眞如法身	非是識境故

長行云. 以何等人不能見. 謂凡夫不能見故

下	欄

經. 須菩提汝若作是念至莫作是念  演曰.

上明觀相不可識眞訖. 不明相因非得眞體.

彼斷福相成因疑也. 論結前云. 於此住處中

約顯示. 以法身應見如來非以相具足故. 又

生起此文云. 若爾如來雖不應以相具足見.

應以相具足爲因. 得阿□菩提. 爲離此著故

經言等. 彼論引經文雖在後義屬於前. 然准

餘本. 須菩提於意云何. 可以相成就得阿□

菩提耶. 須菩提莫作是念. 不以相成就得阿

□菩提等. 諸本經文雖少有異. 大意皆遮以

相成就得彼菩提. 唯此經文加其不字乃遮.

不以相成就得便與二論意不符會. 故初文

中剩一不字譯家誤耳. 或可此中意言不以

者. 謂豈不以具足相得菩提. 卽以相得菩提.

莫作是念. 亦不須除. 不字文中有三. 初問次

遮後結示正義. 此初二也. 論初卷釋攝取法

身中. 指此文云. 此義明相具足體非菩提. 亦

不以相具足爲因也. 以相是色自性故. 演曰.

相爲色性自招色身相好之報. 法身菩提體

性非色. 如何乃以相爲因也. 彼論頌云

非相好果報	依福德成就

而得眞法身	方便異相故

釋云. 此明何義. 法身者是智相身. 福德者是

異相身故. 演曰. 智爲了因. 得□身果福爲生

因. 成相好報故. 說相好爲異相身. 佛問善

現. 汝作是念. 如來豈不以相具足得阿□菩

提耶. 謂以具足福相而得. 次遮止云. 莫作

是念. 約情破也. 此中亦應云. 若以相具足

因故得無上覺. 轉輪聖王亦應得證. 以具相

經數: 二七三三

經名: 御注金剛般若波羅蜜經宣演卷下

頁數: 四五

上	欄

故. 以前影後經不重言. 彼論因解轉輪聖王

在前文釋. 此亦不解

經. 如來不以至三菩提  演曰. 第三結示正

義. 但由具無相智現證菩提. 不以福相具足

爲因證無上覺. 梁本云. 如來不由具相得阿

□菩提. 雖彼福業爲證疏緣非親了因故不

說得

經. 須菩提若至說諸法斷滅  演曰. 心具足

中. 自下第五不住生死涅槃. 卽無住涅槃也.

向說法身非福因得便捨於福而心涅槃. 若

爾便同二乘寂滅或樂取福不心涅槃. 便於

生死受諸苦惱. 爲除此著令成佛德無住涅

槃. 故此文起論云. 此中爲遮一向寂靜故顯

示不住涅槃. 若不住涅槃應受生死苦. 爲離

此著等. 彼論爲斷第二十四失福及果疑. 論

云. 有人起如是心. 若不依福德得大菩提. 如

是諸菩薩則失福德及失果報. 此意旣以福

一相非法身之因. 則證法身時福德應失. 福

德旣失. 應無所感果報之身故成斷滅. 尋彼

釋意. 雖不得法身菩提. 而亦不失福德及

彼果報. 以能成就智慧莊嚴功德莊嚴得報

身菩提故. 由有報身非同二乘. 一向寂滅卽

不住涅槃. 由受無漏福不取有漏福故. 不住

生死. 彼因斷疑亦顯不住. 與此無違. 文分爲

二. 初不住涅槃後不住流轉. 初文有四問遮

徵釋此問也. 此雖敎誡十地菩薩令心佛果

無住涅槃. 然說一切發趣大乘初心菩薩. 尙

不欲住生死涅槃. 肉於如來. 故令菩薩知佛

果德. 而以願心. 然諸菩薩意願虛空法界等

中	欄

盡. 我願方盡故不可說. 同於二乘有其斷盡.

肉同外道撥無因果起於斷見空見等耶

經. 莫作是念  演曰. 第二遮止莫作是念. 趣

菩薩乘無餘涅槃得眞法身. 諸勝無漏一切

皆滅. 論云. 於法不說斷滅者. 謂如所住法

而通達. 不斷一切生死影像法. 於涅槃自在

行利益衆生事. 此中爲遮一向寂靜故. 顯示

不住涅槃. 演曰. 所住法者謂卽眞如. 眞如雖

在生死不爲苦逼. 雖處涅槃不同惑斷. 故云

如所住法而通達也. 不斷一切生死法者. 非

如二乘厭苦欣滅. 從初發心多劫生死廣行

妙行. 若至佛果示現生死以利群生卽是不

住無爲不盡有爲. 此應料簡無住涅槃菩薩

得不

經. 何以故至不說斷滅相  演曰. 徵及解釋.

相謂狀貌體相行相. 餘如上釋. 彼論頌云

不失功德因	及彼勝果報

得勝忍不失	以得無垢果

示勝福德相	是故說譬喩

是福德無報	如是受不取

初頌說斷疑. 卽當此論不住涅槃. 後頌廣釋

所以. 卽當此論不住生死. 彼初長行文易可

解. 此論生下云. 若不住涅槃應受生死苦惱.

爲離此著故

經. 須菩提若菩薩至七寶布施  演曰. 下明

不住流轉. 文分有二. 初明受福德非苦所惱.

次明受報而不住著. 初中又二. 初擧劣後顯

勝. 此初也. 貞觀云. 奉施如來應正等覺明

凡夫人施佛勝因感得輪王釋梵等報. 尙非

下	欄

苦逼. 肉佛菩薩勝福德耶. 淨名經云. 轉輪聖

王以少福故尙無病等

經. 若復有人至所得功德  演曰. 顯勝也. 論

云無我無生法忍者何義. 如來於有爲法得

自在故. 無彼生死法. 我又非業煩惱力生故

名無我. 無生者此中云何得顯示. 如說攝取

餘福. 尙於生死中不受苦惱. 何肉菩薩. 於無

我無生法中得忍. 已所生福德勝多於彼. 演

曰. 此中且以菩薩校量意顯佛果所受福報.

定無有苦勸令攝取. 彼論釋無我得無生云

有三種. 無我不生者. 謂本性無生忍. 自然無

生忍. 或苦無生忍. 言二種無我相者. 謂人無

我法無我也. 問若福田不滅雖感果報不受

苦迫. 如梵釋等. 應處生死不住涅槃

經. 須菩提至不受福德故  演曰. 此明受報

而不住著也. 雖福因不滅. 由不取著不住生

死. 若取著福住生死故. 亦是釋前福勝所由.

只緣不著所以成勝. 文分爲三. 初標次問後

釋. 此初也

經須菩提白佛至不受福德   演曰. 正申問

也. 善現以佛前說心福資糧. 次前復言福勝

於前. 今後說言不受福德故問所以. 論云以

世尊於餘處說應受福聚故

經. 須菩提菩薩所作福德至不受福德  演

曰. 第三爲釋. 魏本云言須菩提菩薩受福德

不取福德是故菩薩取福德. 論云. 以方便故

應受而不應取. 受之與取通名相似. 若依別

義. 受謂領受. 取謂貪著. 故經論中隨擧取受.

或別或通故. 貞觀云. 所應攝受不應攝受是

經數: 二七三三

經名: 御注金剛般若波羅蜜經宣演卷下

頁數: 四六

上	欄

故說名所應攝受. 演曰. 與魏本經文別義同.

雖受福德. 而不取著取著福德卽同有漏. 比

淪生死故. 受福德故. 不住涅槃. 非如二乘永

寂滅故. 不取福德不住生死. 不同凡夫增染

著故. 前卷論釋此云. 受者說有故. 取者修彼

道故. 如福聚及果中皆不應著. 更勘餘論. 彼

論頌文

是福德無報	如是受不取

取者彼福德得有漏果報. 以有漏果故. 彼福

德可訶. 如是取者名之爲取. 如取非道故. 此

福德無報. 無報者. 無彼有漏報. 是故此福

德受而不取. 演曰. 因取福德而生有漏故是

可訶無漏福德不招漏果. 是故可受大意同

此

經. 須菩提若有人至不解我所說義  演曰.

心具足中第六行住淨. 爲化有情往來行住

神通方便說法流轉有爲之事. 此勝惠行名

之爲行安處. 如是名之爲住. 而無諸染故復

名淨. 前第五心總明不住生死涅槃. 而未別

明方便化用. 今爲明之有此文起. 於中有三.

一威儀行住. 二破名色身自在行住. 三不染

行住. 明隨感應似有往來. 往來之中觀性不

執成大神通. 復於說法及生死法而無染著.

今具足說令諸菩薩上心學故. 次第如是. 初

文來者以諸菩薩上心佛地所有事業化衆生

等. 乃謂如來實有來去而生習學故. 今爲說

實無去來令知修學故有此文. 彼論爲釋第

二十五化無受用疑. 疑云. 若諸如來不受彼

果報. 云何諸菩薩福德衆生受用. 疑意旣云

中	欄

是福德無報無有漏報. 云何得於十方世界

出沒往來. 現身說法令生睹見而受用耶. 旣

爾法身應有來去. 由不悟化而迷於眞也. 文

言菩薩意說如來從因爲名  解中云. 佛就果

爲語. 不爾問答文不相應. 釋此疑者化有來

去不妨受用. 然據眞理本無去來. 此論除報

已上心彼論遣疑而識化亦不相違. 文分爲

三. 初牒報顯非. 次徵非所以. 後釋義所由. 此

初也. 先牒後非. 此論但云  於中行者謂去

來. 住者餘威儀. 餘威儀者攝餘三種. 謂住坐

臥. 餘本有住. 此中略無. 彼論偈云

是福德應報	爲化諸衆生

自然如是業	諸佛現十方

釋云明諸佛化身有用. 彼法身諸佛不去不

來故. 依彼釋經若言眞身如來有來去等. 彼

不解我所說義也. 而化有用不妨往來衆生

受用以釋前疑

經. 何以故至故名如來  演曰. 徵及釋也. 何

故說爲不解. 我意以眞法身無所從來無所

至法湛然常住故說來去不解. 我意彼頌云

去來化身佛	如來常不動

於彼法界處	非一亦非異

釋云. 若如來有去來差別卽不得言常. 如是

住常. 如是住者. 不變不異義故. 演曰. 頌初

句化有去來. 次句眞無去來. 後之二句明化.

與眞不一不異. 性相別論故不一. 攝相歸性

故不異. 問. 自受用身由遍滿故亦無來去. 何

故不約自受用說唯據法身. 答. 彼論前後多

依法身. 具約眞如說無來去不障自受. 亦無

下	欄

來去又無去來. 約法報化因緣唯識無相眞

如. 此等觀門皆來去. 經中且依法身眞如理

實報化. 唯識等門皆可通說

經. 須菩提若善男子至寧爲多不  演曰. 下

第二破名色身自在行住. 以諸菩薩見佛化

身有去來像執爲實有前. 且約眞言無來去.

於形相身來得自在惠行而住. 離眞見有去

來之相. 今令觀折諸佛相身五[&FFFF]#無實故無

所見. 所見者妄謂有來去. 除所見已卽證於

眞. 眞無去來故. 於名色得自在惠行住. 今爲

明此故斯文起. 又前明威儀實無去來. 以顯

法身常住不動. 而未廣顯神通化用巧便自

在. 今令學佛觀彼五陰細末不念空無所得.

發起神通所化自在故有此文. 問. 前第十住

處色及衆生身搏取中觀破相應行. 與此何

別. 答. 前化地前令除法執自不造業及生死

輪□. 今化地上令心佛地利他事中神通作

用故有差別. 若依彼論前明施福生染如塵以

辯校量. 今斷第二十六眞化一異疑. 謂聞前

說化有去來及說法等眞無. 此事有二疑生.

一疑眞化爲一爲異. 二疑化佛非眞所說之

法應不得益. 論無疑詞. 准釋合有爲斷初疑

有此文來. 以見有化不了相無方疑一異說.

塵界喩曉法無我悟證於眞不見實相. 何有

一異. 故於名色得自在行住與此不異. 人界

喩法性塵喩化身喩中塵界旣非一異. 法中

眞化亦非一異. 此論據法以生智. 彼論約喩

以除疑. 不相違也. 依此論科文分爲六. 一無

所見方便. 二如所不分別卽無能見. 三何人

經數: 二七三三

經名: 御注金剛般若波羅蜜經宣演卷下

頁數: 四七

上	欄

無分別. 四於何法不分別. 五何方便不分別

卽何智證. 六云何不分別卽何行相. 初一總

明破折方便. 後五別釋意義所由. 初中有二.

初明[&FFFF]#非實. 後約二諦辨. 初中復三. 初破

色二破名後雙破. 依彼論科大分爲二. 初擧

喩. 後須菩提若人言下法合. 喩中復二. 初如

來以微塵喩告. 後善現以世界喩領. 初文卽

此折破色身. 就中有六. 一問二答三徵四釋

五難六通. 此初佛問. 但以三千世界碎爲微

塵. 依魏本經乃有兩重復以示許微塵世界

碎爲微塵何僧祇. 貞觀亦示自餘四經. 皆唯

一重其兩重者顯折塵多更無別義. 論云. 於

中細末方便無所得方便. 無所得如前說. 此

卽細末方便. 成唯識云. 於粗色相漸次除折

至不可折. 假立極微梁本微塵亦名□虛. 卽

極微也. 彼論云碎微塵喩示現何義. 偈言

世界作微塵	此喩示彼義

微塵碎爲末	示現煩惱盡

釋意示彼義者. 示彼前偈. 於是法界處非一

亦非異義故. 彼諸佛如來. 於眞如法界中. 非

一處住. 亦非異處位. 爲示此義故. 演曰. 微

座碎爲末者. 卽是碎末爲微塵. 謂破粗色以

作細塵非謂折塵以成其末. 塵不可折如何

成. 示此之喩意. 總聚粗色以肉眞如. 折爲細

塵以喩化相法身. 一而喩總化身. 多而比塵

起化之. 能要由障盡故云微塵碎爲末. 示現

煩惱盡也. 文言煩惱亦攝所知. 新論云. 應知

諸佛世尊. 於法界中煩惱障盡非一處性亦

作異性. 此問善現數量多不

中	欄

經甚多世尊  演曰. 第二答多. 准餘本經. 自

下三段□善現說成佛塵喩. 此論旣有多塵.

何有其實色身之體. 彼論由煩惱盡證眞如

理故起化彌多. 然此名衆餘本名聚故. 貞觀

云. 彼微塵聚甚多世尊. 此及魏經聚名爲衆.

餘四本經衆名爲聚. 明知衆聚其義是同

經. 何以故  演曰第三徵云微塵. 若實有便

同外道. 旣無實體. 何故言多

經. 若是微塵衆至佛則不說是微塵衆. 演曰.

第四釋也. 論指此文. 是爲無所見方便. 此說

有何義. 若微塵聚第一義是有者. 世尊卽不

說非聚世尊說微塵聚非聚. 是名微塵聚者.

以此聚體不成就故. 若異此者. 雖不說亦自

知. 是聚何義須說  演曰. 此明佛說微塵與

外道異. 若同外道是實有者不說自知何須

佛說. 今旣佛說明微無體. 但令折觀非實故

也. 故唯識云. 爲執粗色有實體者. 佛說極微

令其除折. 非謂諸色實有極微. 彼卽正釋此

等文意. 此約觀行勝道理故名第一義. 非據

眞諦. 又解依眞名第一義. 以彼極微依俗觀

察入眞無故若依此解. 便與唯識意稍不同.

思之可解. 彼論釋云. 若實有一物聚集如來

則不說微塵聚集. 演曰. 釋喩同此法合意者

化身假相非眞佛故還同假塵

經. 所以者何   演曰. 第五難. 微若實佛何故

說之所以者何謂也

經. 佛說微塵至是名微塵衆  演曰. 第六通.

佛雖說塵但假非實. 非實之理依俗. 依眞已

如前解. 結假名微彼論頌云

下	欄

非聚集故集	非唯是一喩

聚集處非彼	非是差別喩

上二句喩非一義. 下二句喩非異義. 彼長行

釋非一云. 如微塵碎爲未非一處住. 以無有

聚集物故. 演曰. 粗聚體無而微是有. 各各

別住故. 望總聚名爲不一. 又釋非異義云. 以

聚集微塵差別不可得故. 以差別不住故. 演

曰. 卽攬極微以爲總聚. 離微無聚故不可說

異處. 而住名爲不異餘文可知

經. 世尊如來所說至是名世界  演曰. 下破

名身如前文. 釋言世界者. 亦是爲明衆生也

故. 彼論自下善現以世界喩領. 於中有二. 初

善現說喩. 後如來釋成. 前文有四. 一標二徵

三破實四存假. 此初標也. 前說微塵喩以化

對眞辨非一異. 今說世界喩以眞對化辨非

一異. 言三千大千世界者. 謂總聚世界積微

所成言卽非世界者. 以彼所成無實體故. 言

是名世界者. 結成如來假說相也. 故彼論云.

如是三千世界一合相喩. 非聚集故. 新論亦

云. 此卽兼述三千大千世界不是聚性及是

聚性其喩亦同. 演曰. 由所成無體. 望彼極微

非一非異. 卽喩眞如. 望彼化身非一異耳. 問.

准彼論世界喩法身. 此論此文世界乃是名

身所攝. 而經前文以三千界折爲微塵. 豈以

心法折爲色耶. 答. 不爾. 前世界者器及衆生

總在其內. 謂取其中根塵色[&FFFF]#而破折之. 此

文世界唯是名身. 其下雙破名色之中云. 若

世界實有. 則是一合相. 亦是名色兩種總名

世界總相爲破色及名相實

經數: 二七三三

經名: 御注金剛般若波羅蜜經宣演卷下

頁數: 四八

上	欄

經. 何以故  演曰. 此論自下雙破名色. 生徵

後釋. 此卽雙徵色及名身. 皆說無實有何所

以. 彼論徵云世界無實何所以故

經. 若世界實有者則是一合相   演曰. 雙釋

所由. 論云若世界是實有者. 卽爲有搏取者.

於中爲□說. 若世界若微塵界故. 有二種搏

取. 謂一搏取及差別搏取. 衆生類衆生世界

有者. 此爲一搏取. 微塵有者. 此爲差別搏

取. 以取微塵聚集故. 演曰. 四[&FFFF]#無形執爲

是實. 冥然一故但名一搏. 微塵衆多執爲一

搏. 實有差別故名差別搏取. 一及差別此中

總名爲一合相. 經言世界似唯名身其一合

相卽兼微塵. 是故雙破. 問. 執彼五[&FFFF]#爲一合

相有何過耶. 答. 便同外道數勝論等執器身

等積微所成而是實有. 亦同小乘心心所實

皆是法執. 是故爲過. 彼論第三破界實有

故. 論云若實有一世界. 如來則不說三千大

千世界. 問. 彼以世界喩眞法身. 今說界無有

何所以. 答. 法身無相總界亦無法喩相似. 又

界若實有可喩塵異. 今旣非實便成與塵非

一非異

經. 如來說一合相至是名一合相  演曰. 此

論第二約二諦辨. 初善現辨. 後佛重成. 此初

也. 梁唐本名一合執據能執心. 此但言相依

所執境. 言如來說一合相者. 於俗諦中有言

說故. 卽說彼情名一合執情所執境名一合

相. 又釋此執行相相執無別. 言卽非一合相

者. 以勝義中情有理無. 成眞諦中情亦非有

故. 論云此上座須菩提安立第一義故結文

中	欄

可知. 彼論第四存假謂顯如來說一合相大

千界等非有實體但相無差名一合耳

經. 佛言須菩提一合相者卽是不可說  演

曰. 後佛重成有二. 初明勝義無. 後明俗諦有.

此卽初也. 謂佛了達色及名身搏取之相勝

義中無不可以[&FFFF]#說說及分別戱論心之所分

別以心言路絶故. 貞觀云. 不可言說不可戱

論. 此論云. 世尊成就如是義故說搏取者. 卽

是不可以言說說等. 此何所顯示. 世諦言說

故. 有彼搏取第一義故. 不可說. 彼論第二如

來釋成有二. 初體實無. 後妄執有. 此初也. 以

聚集相無實體性故不可說

經. 但凡夫之人貪著其事   演曰. 明俗諦有

凡夫不了法體無故妄生法執. 法執起故我

執亦生增愛貪等. 論云. 彼小兒凡夫如言說

取非第一義彼論妄執意亦同此頌云

但隨於音聲	凡夫取Ｃ倒

釋意以彼聚集無物可取. 但隨於聲虛妄分

別故是Ｃ倒. 若有實者卽是正見. 上來彼論

非但喩顯. 眞化一異亦是因破我法二見所

緣境無卽同此論. 此論第一無所見方便訖

經. 須菩提若人言至所說義不  演曰. 下第

二明如所不分別. 卽無能見. 前破我法所緣

之境令知不實. 今破能緣我法見心見心乃

是所起分別. 今□令作無分別心故. 言如所

不分別也. 論云. 已說無所見方便. 破義未

說. 無所見等入相應三昧時不分別. 謂如所

不分別等. 云何得顯示如外道說我如來說.

爲我見故安置人無我. 又爲說有此我見故

下	欄

安置法無我. 若有彼我見是見所攝. 如是觀

察. 菩薩入相應三昧時不復分別. 卽此觀察.

爲入方便. 演曰. 由執我者. 說彼爲見明人無

我名無我見也. 執有此見名爲法執明見亦

是法無我. 彼論自下明其法合文亦爲二. 初

離我執. 後離法執所以然者. 前喩中云. 微塵

碎爲末. 示現煩惱盡. 雖言煩惱亦兼所知二

障乃以二執爲本. 今明斷執障盡理圓證眞

起化非一非異故. 說此文名爲法合. 頌云

非無二得道	遠離於我法

釋云. 非無我無法. 離此二事而得菩提. 云

何得菩提. 遠離彼二見故. 偈言遠離於我法

者. 意令不起我法見也. 又復此經承前唯破

我法等想. 息我等見令起正見. 未明我見體

非實有. 今經將終明起邪見亦非實見. 於眞

理中無邪無正. 此文有四問答徵釋. 此初也.

餘本此上徵云. 何以故. 若一合執云不可說.

凡夫妄者. 何所以故. 如來說有我見等耶. 然

佛爲遮外道我故說有我見等. 佛亦不說我

見實有故. 佛□問有人. 謂佛說實我見解我

意不

經. 世尊是人至所說義  演曰. 第二答. 佛爲

利生說假我見. 非如凡夫說有實眞故. 說實

見名不解意

經. 所以者何   演曰. 徵意無實我見有何所

以而佛說耶

經. 佛說我見人見至壽者見  演曰. 釋也. 此

文有三. 初牒次非後結. 初牒佛說我見等者.

隨順世俗爲欲對除令息虛妄. 是故說也. 次

經數: 二七三三

經名: 御注金剛般若波羅蜜經宣演卷下

頁數: 四九

上	欄

文非者. 非如外道及諸凡夫說有實我而起

實見. 亦異小乘雖無有我而有實見. 今大乘

宗說我等見無始世界虛妄分別. 於眞理中

本無實見. 是故非也. 後結可知. 彼論頌云

見我卽不見	無實虛妄見

此是微細障	見眞如遠離

釋云. 是故如來說彼我見卽是不見. 以其無

實. 無實者卽是無物. 以是義故說我見卽是

虛妄見. 演曰. 准彼釋. 經說我見等者. 說虛

妄見. 卽非等者. 非實見也. 是名等者. 結虛妄

見. 上依此論以彼我見是人無我. 卽我見體

虛妄不實. 是法無我. 一我見言具含二義. 今

者非之明二我見. 一切都妄令息分別. 卽是

如所不分別破能見心. 然論說此名入方便.

因觀二妄能證眞理故名方便. 以證如時不

作我無我解故. 彼論上來唯破人我見. 下破

法我見

經. 發阿□多羅三□三菩提心者  演曰. 此

論第三何人無分別. 此簡凡夫外道二乘有

學我法二見俱是實有. 二乘無學雖無我見

法見未亡不能悟入二空之理. 唯菩薩者有

勝智能欲趣大覺斷二障故

經. 於一切法   演曰. 此論第四於何法無分

別. 二乘之人非於一切而心遍智菩薩異彼.

於一切法觀無我法以除二見

經. 應如是知至如是信解  演曰. 第五何方

便不分別. 卽何智定. 前第二文□彼能見總

無分別. 今此別明所有智定. 論云. 若智依

止奢摩他故知. 依止毘□舍那故見. 此二依

中	欄

止三摩提故. 勝解以三摩提自在故. 解內攀

緣影像. 彼名勝解. 演曰. 因止生智名知. 因

觀生智名見. 如次卽本後智止之與觀皆依

等持. 由智離障觀彼影像有勝惠解. 定爲此

依故名勝解. 故論云以三摩地自在故解內

攀緣影像彼名勝解. 彼論云. 如是示現我見

不見故. 見法者亦是不見. 如經發菩薩心等

者乃至不住法相故. 此復何義. 以見法相卽

不見相. 如彼我見卽非見故. 何故此二見說

名不見. 偈云. 此是微細障見眞如遠離故. 此

復云何. 彼見我見法. 此是微細障. 以不見彼

二故. 是以見法而得遠離. 偈言見眞如遠離

故. 演曰. 言不見彼二者. 以於無我法處妄起

其見. 是以見眞而得遠離. 彼論又釋知見信

之. 偈云

二智及三昧	如是得遠離

長行云. 示現世智第一義智. 及依止三昧得

遠離彼障. 與此論同

經. 不生法相  演曰. 第六云何不分別. 卽何

行解. 論云. 而不住法相者. 此正顯示無分別.

彼論意說若生法相亦是見眞所遠離法. 文

分有二. 謂標及釋. 此初也

經. 須菩提所言法相至是名法相  演曰. 釋

也. 有牒非結. 論云. 此顯示法相中不共義. 及

相應義. 如前已說. 法卽是境相卽是心. 雙

牒能所緣. 說非相者. 於勝義中說爲非相. 是

名等者. 於俗諦中說有能所相也. 彼論以見

法相卽不見相. 如彼我見. 卽非見故法合已

訖

下	欄

經. 須菩提若有人以滿至持用布施   演曰.

下明不染行住. 於中復二. 初說法不染. 復流

轉不染. 此初也. 前語具足不取言說. 所詮體

義與名相屬眞俗雙明. 明所取無. 今此處明

不取敎法. 取敎法者卽爲法取法取卽染. 此

能取心令不染彼體故. 又不令心供養信敬

等. 復云不染其施設大利法總明法施未明不

染. 今此明之故與前別. 文分爲二. 初校量說

勝. 二正明不染. 前文又二. 初擧施福後正校

量. 彼論爲斷第二十七化說無量福疑. 疑云.

前說化身有去來故旣非眞佛. 又前頌言非

說法者. 旣爾化佛所說之經持說無福故. 爲

斷此疑而有斯文. 明化雖示現所說 之法持

說經等非無盡福故. 重以喩而爲校量. 論雖

不□疑起所由. 准頌及釋當知定爾故頌云

化身示現福	非無無盡福

何故. 得福以得二智. 三昧能遠離障而起化

身. 是故獲福文乘前起有. 是故言而別破疑

說非無福. 於中有二. 初示現有福. 後明有敬

信. 旣由敬信. 是故福生. 此初擧劣

經. 若有善男子至其福勝彼  演曰. 正校量.

論云. 以有如是大利益故. 決定應演說. 如是

演說而無所染. 彼論云. 雖諸佛自然化身作

業. 而彼諸佛化身說法. 有無量無盡無漏功

德故

經. 云何爲人演說   演曰. 正明不染. 一問二

答. 問. 如何演說而得生福. 彼論自下明有敬

信. 問意旣是化說非正實故無人敬信. 何能

生福

經數: 二七三三

經名: 御注金剛般若波羅蜜經宣演卷下

頁數: 五○

上	欄

經. 不取於相如如不動   演曰. 此答也. 准餘

經本云. 而不名說. 是名爲說. 貞觀云. 如不爲

他宣說開示故名爲他宣說. 開示此經無結

不取於相. 卽是餘本不宣說義. 更加如如不

動. 釋此所由. 論云. 此有何義. 顯示不可言說

故不演說. 彼法有何說體. 應如是演說. 若

異此者. 則爲染說. 以Ｃ倒義故. 又如是說時

不心信敬等. 亦爲無染說法. 演曰. 一無可言

說體故名不演說. 二不心信敬等無染說故

亦名不說. 彼論頌云

諸佛說法時	不言是化身

以不如是說	是故彼說正

釋云. 若化身諸佛說法時不言我是化身. 是

故彼所說是正說. 若不如是說者. 可化衆

生. 不生敬心. 何以故. 不能利益衆生故. 卽

說彼是不正說. 是故不說我是化佛. 演曰. 釋

經意不言我是化佛故. 名而不演說. 是故彼

說正故. 是名爲說. 問曰. 諸小乘經不說是

化. 然大乘經佛皆自說我是化佛如何不言.

答. 雖說是化不言離眞Ｃ然別有皆是眞說.

是故爲正. 又解對不生敬信者言非化身. 若

生敬信亦說我化. 梁本亦有如如不動. 謂不

取實能所詮相心如眞如而不動故. 名爲不

染而是正說

經. 何以故至應作如是觀   演曰. 言何以故

者. 准此論生下經文. 何以說法. 能不染者以

諸有爲如幻等故. 非如所見有自性故. 故說

法時能不染也. 非但說法不染亦卽是流轉

不染. 彼論答徵意以諸有爲如幻等故. 卽眞

中	欄

而說不言化相離眞而有也. 准彼論疑卽何

以故釋九喩. 略以七門分別. 一說意. 二開合.

三次第. 四屬當法喩. 五建立. 六問答. 七說

喩勝益. 初說意者. 此論流轉不染明佛示現

受於生死. 常在三界化利衆生. 以了有爲如

幻等故. 不爲所染故有此文. 彼論爲斷二十

八佛涅槃疑. 論云. 若諸佛如來常爲衆生說

法. 云何言如來入涅槃. 爲斷此疑. 是故說彼

偈. 此義云何. 偈言

非有爲非離	諸如來涅槃

九種有爲法	妙智正觀故

上二句明無住道以答前疑. 下二句釋此所

由. 正觀故示初文. 論云. 以諸佛得涅槃. 化身

說法示現世間行. 爲利益衆生故. 此明諸佛

以不住涅槃不住世間故. 此意非有爲故不

住不死. 不離有爲故不住涅槃. 何故能示耶.

以觀有爲如幻等故. 疑意以佛受生說法應

拘生死. 云何言佛入涅槃耶. 若入涅槃應同

二乘如何. 復言受生說法. 答以佛般涅槃非

有爲法. 亦不離有爲法. 何故能然得無住道.

由何得無住道. 以正觀有爲故. 二開合者. 總

名有爲由滯三相表是有爲緣起之法. 此論

爲四. 一自性相. 謂初三喩. 二著所住味相. 謂

次一喩. 三隨順過失相. 謂露泡二喩. 四隨順

出離相. 謂後三喩. 彼論爲三. 一觀相謂初

三. 二觀受用謂次三. 三觀三世事謂後三. 故

頌云

觀相及受用	觀於三世事

合此第二第三爲觀受用. 彼以能受身及能

下	欄

受用幷所用境. 能受所受同名受故. 此以能

所性別故離爲二. 亦不相違故. 彼長行云. 一

觀有爲法. 以觀見相識. 二者觀受用. 以觀器

世間等. 以何處住. 以何等身受用何等. 三

者觀有爲行. 以何等法三世差別轉. 三次第

者. 且自性相總談世間外道邪妄所執能執

一切自性及二所依. 次明由有自性而生味

著. 次明由味著故過失隨起. 後明除彼過失

而修出離. 彼論爲三開合雖異. 義與此同. 就

初自性相中有其三喩. 一星二□三燈. 此論

初相如星. 次見如□. 彼論初見次喩於相. 何

故爾耶. 法喩義多. 而作論者所取意別. 謂此

論中境心次第. 先相後見. 是故第二著所住

味以境爲初方說能受. 彼論生起次第見爲

根本. 依心變境故相爲後. 問. 法中可爾. 在

喩如何. 答. 喩亦多義. 且星在夜中爲他所見.

亦能明照. 晝則俱無. 此論取爲他所見義. 彼

論取能照明義. 俱有隱顯. □有二義. 一者由

□體故實無見有此喩於見. 二者由□見毛

輪等彼喩於相. 若爾彼相應喩毛輪. 答. 毛輪

無體. 不離於□故但喩□. 四屬當法喩者. 論

云於中自性相者共相見識. 演曰. 此爲總標

三喩所喩. 一共相二見三識. 一星. 論云. 此

相如星. 無智闇中有彼光故. 有智明中無彼

光故. 演曰. 未見眞如. 彼相可有眞智. 旣起都

不現前. 彼論云. 譬如星宿爲日所映有而不

現. 能見心法亦復如是. 二□. 此論云. 人法我

見如□. 以取無義故. 彼論云. 如目有□則見

毛輪等色. 觀有爲法亦復如是. 以Ｃ倒見故.